פבלו "פשה" רומנוביץ' לי (באוקראינית: Павло Романович Лі; 10 ביולי 1988 – 6 במרץ 2022) היה שחקן אוקראיני.
קריירה.
לי נולד ביבפטוריה שבחצי האי קרים.
שימש כמגיש טלוויזיה עבור ערוץ Dom. כיכב בסרטים "Shtolnya" (2006), "Tini nezabutykh predkiv" (2013), "Tayemnytsi molfara" (2013), "Pravilo boya" (2017) ו-"Zustrich odnoklasnykiv" (2019). שימש כמדבב בגרסאות בשפה האוקראינית לסרטים מלך האריות וההוביט. בשנת 2021 שיחק בסדרת הטלוויזיה Provincial.
מותו.
לי הצטרף לכוחות ההגנה הטריטוריאלית של אוקראינה ביום הראשון של הפלישה הרוסית לאוקראינה. הוא נהרג כתוצאה מהפצצה רוסית על אירפין.
מצר סמולנסק
מצר סמולנסק (באנגלית: Smolensk Strait; בבולגרית: проток Смоленск) הוא מצר ים באיי שטלנד הדרומיים, אנטארקטיקה.
המצר מפריד בין האי דספשן לבין חצי האי רוז'ן שבאי ליווינגסטון.
רוחבו של המצר 18.4 קילומטרים - בין נקודת מקרוני שבאי דספשן, שמדרום-מערב למצר סמולנסק, לבין נקודת בארנארד שבאי ליווינגסטון, שמצפון-מזרח למצר.
היסטוריה.
גילוי ומיפוי המצר.
תוך כדי הפלגה במצר זה ב-6 בפברואר 1821, החוקר הרוסי תאדאוס פון בלינגסהאוזן נפגש עם ציד כלבי הים האמריקאי נתנאל פאלמר, בלינגסהאוזן תיאר את האי ליווינגסטון.
המצר מופה על ידי סוקרים בריטיים בשנת 1968, ועל ידי סוקרים ספרדיים בשנת 1991.
מקור השם.
ביליגסהאוזן קרא למצר "סמולנסק" על שם קרב סמולנסק, הקרב התרחש בין 16–18 באוגוסט 1812 והיה הקרב הגדול הראשון במלחמת רוסיה–צרפת ואחד הקרבות הגדולים של מלחמות נפוליאון.
רשימת מנצחי מרוצים בפורמולה 1
הילפיגר
מפלגת כוח העם של קוריאה
מפלגת כוח העם (בקוריאנית: 국민의힘, בהנג'ה: 國民의힘, לעיתים נהוג לציין את שמה בראשי תיבות בכתב לטיני: PPP) היא מפלגה פוליטית בקוריאה הדרומית שחבריה מחזיקים ב-106 מושבים מתוך 300 מושבי האספה הלאומית (בית המחוקקים) והיא אחת משתי המפלגות הפוליטיות הגדולות בקוריאה, לצד המפלגה הדמוקרטית. המפלגה מריצה את יון סוק-יאול כמועמד מטעמה בבחירות לנשיאות קוריאה הדרומית 2022. המפלגה הוקמה בפברואר 2020 ממיזוג מספר מפלגות נושאות מצע שמרני-ליברלי כלכלי.
הפוליטיקה של קוריאה לאורך רוב השנים התפלגה בין מפלגה שמרנית מפלגה ליברלית במסגרת מערכת שתי מפלגות גדולות. המפלגה השמרנית הגדולה, "מפלגת חירות לקוריאה", בהנהגת הנשיא לשעבר פאק גון-הייה, ספגה מפלה פוליטית קשה ב-2016 בעקבות גילוי פרשיות שחיתות שלטונית רבות והתדרדרה ממעמדה ומהתמיכה הציבורית שניתנה לה קודם לכן. בעקבות קריסתה של המפלגה נפל הגוש השמרני הפרלמנטרי ופולג ובבחירות 2017 מועמד המפלגה הדמוקרטית, מון ג'יאה-אין, נבחר לנשיאות מול אופוזיציה מפולגת. בעקבות הנפילה את הסיעות השמרניות התאחדו מספר מפלגות, לקראת הבחירות הפרלמנטריות ב-2020, להקים את מפלגת כוח העם (PPP).
המפלגה הדמוקרטית של קוריאה
המפלגה הדמוקרטית של קוריאה (בקוריאנית: 더불어민주당, לעיתים נהוג לציין את שמה בראשי תיבות בכתב לטיני: DPK) מוכרת גם בכינוי ברית הפוליטיקה החדשה עבור דמוקרטיה (NPAD) היא מפלגה פוליטית בקוריאה הדרומית, מפלגת השלטון מאז בחירת מועמדה, מון ג'יאה-אין, לנשיא ב-2017, והמפלגה בעלת הרוב הפרלמנטרי המוחלט באספה הלאומית מאז הבחירות הפרלמנטריות ב-2020. לקראת הבחירות לנשיאות קוריאה הדרומית 2022 הריצה המפלגה את לי ג'יאה-מיונג כמועמד מטעמה לרשת את מון בנשיאות.
המפלגה דוגלת בליברליזם וליברליזם חברתי ובתוכה ישנן סיעות מיעוט הדוגלות בפופוליזם. המפלגה הוקמה ב-2014, מתוך מיזוג של מספר מפלגות בגוש הפוליטי הליברלי. המפלגה היא אחת משתי המפלגות הגדולות בקוריאה, לצד יריבתה, מפלגת כח העם.
הבחירות לנשיאות קוריאה הדרומית 2017
הבחירות לנשיאות קוריאה הדרומית 2017 נערכו ב-9 במאי אותה השנה והיו בחירות בזק בעקבות הדחתה של הנשיאה המכהנת פאק גון-הייה לאחר שהתפרסמו פרשות שחיתות שלטונית בצמרת ההנהגה המדינית בראשות הנשיאה. במקור, אלמלא ההדחה, נועדו הבחירות להתקיים ב-20 בדצמבר. הבחירות הובילו למהפך פוליטי כאשר הסיעה השמרנית, מפלגת חירות לקוריאה, מפלגתה של הנשיאה המודחת פאק, קרסה בסקרים בעקבות פרשת השחיתות. במקביל, המפלגה הדמוקרטית, הסיעה הליברלית הגדולה, בראשות מון ג'יאה-אין, ניצחה בפער גדול על האופוזיציה המפולגת. בעקבות המפלה בבחירות הסיעות השמרניות באספה הלאומית התאחדו להקמת מפלגת כח העם.
ריזורט
דן רייזנר
דן רייזנר (נולד ב-1964 בחיפה) הוא פסל ומורה לפיסול ישראלי. טווח עבודתו נע מעבודות פיסול קטנות יצוקות ברונזה, לפיסול במרחב הציבורי (בחיפה, ברמת אביב ועוד). הוא מרצה לפיסול באקדמיה ועמד במשך מספר שנים בראש המחלקה לפיסול בבית הספר לאמנות קלישר.
קורות חיים.
דן רייזנר נולד בחיפה וגדל בשכונת נווה מגן שברמת השרון.
בשנת 1983 התנדב לחטיבת הצנחנים ושירת בגדוד 890 כחובש קרבי. שירת תקופה ארוכה בלבנון.
עם סיום שירותו הצבאי נסע לניו יורק לתקופה של חצי שנה, בה עבד גם בגלריה של ליאו קסטלי .
לאחר חזרתו לישראל החל ללמוד במדרשה לאמנות ברמת השרון, ולאחר ארבע שנות לימוד (1987–1991) סיים עם תעודת הוראה.
סיים את תוכנית לימודי המשך של "בצלאל" (1998–2000).
בין השנים 1995–1997 לימד פיסול במרכז מאירהוף לחינוך לאמנות, במוזיאון תל אביב לאמנות, ובין השנים 1997–1999 לימד פיסול בתיכון אורט אבין, רמת גן.
בין השנים 1991–2002 לימד במחלקת הפיסול במכללה להוראת הטכנולוגיה של בית הספר לאמנות קלישר בתל אביב, ושימש גם כמנהל מחלקת הפיסול.
משמש כמרצה בבית הספר לעיצוב של המסלול האקדמי המכללה למינהל.
הרצה במוזיאון תל אביב במסגרת סדרת ההרצאות "אמן מקצוען" על תהליכי ההתפתחות שלו כאמן וכיצד ניתן לפרוץ את המסגרות המקובלות.
נשוי לרינת (אמנית, מטפלת באמנות ומרצה), ולהם שתי בנות ובן.
יצירתו.
רייזנר עובד בסטודיו בשכונת נגה ביפו. בעבודתו מופיעים דימויים של טבע וזיכרון היסטורי. לצד פיסול פיגורטיבי מסורתי (למשל ראשו של ג'ורג' פלויד), יצר גם פיסול סביביתי אורבני.
תערוכות יחיד.
הציג מעבודותיו גם בתערוכות קבוצתיות בישראל ומחוצה לה.
קורט הנזל
קורט הנזל (באנגלית: Kurt Wilhelm Sebastian Hensel; 29 בדצמבר 1861, קוניגסברג–1 ביוני 1941, מרבורג) היה מתמטיקאי גרמני ממוצא יהודי.
ביוגרפיה.
קורט הנזל נולד בקניגסברג, אז חלק של ממלכת פרוסיה למשפחה יהודית. הוא היה צאצא של וילהלם הנזל ופאני מנדלסון. סבות של הנזל היו ממשפחות שהתנצרו.
הנזל למד באוניברסיטת הומבולדט של ברלין ובאוניברסיטת בון אצל לאופולד קרונקר וקארל ויירשטראס. לאחר קבלת התואר הוא התחיל ללמד באוניברסיטת מרבורג וקיבל שם דרגת פרופסור. בשנת 1930 הוא קודם לפרופסור אמריטוס. בשנת 1935 הוא נאלץ לעזוב את האוניברסיטה בגלל מוצאו. הנזל נתן הדרכה לדוקטורנטים רבים. בין תלמידיו היה אברהם הלוי פרנקל.
הנזל ידוע בעיקר בפיתוח תיאוריה של מספר p-אדי שהעבודה הראשונה בנושא הוא פרסם בשנת 1897. הנזל היה עורך של אוסף עבודות של לאופולד קרונקר ב-5 כרכים. בשנים 1903–1935 הוא היה בין העורכים של כתב עת Journal für die reine und angewandte Mathematik.
הנזל נבחר לאקדמיה לאופולדינה בשנת 1908. בשנת 1917 הוא היה נשיא האגודה המתמטית של גרמניה.
עד לפטירתו הנזל נתן מקלט בביתו ליהודים הנרדפים. הוא נפטר ב-1941 מהתקף לב. לאחר מותו הספרייה המתמטית של הנזל שכללה המעל ל-100 ספרים נתרמה לאוניברסיטת שטרסבורג.
הנזל התחתן בשנת 1897 והיה לו בן ו-3 בנות, אחת מהן התחתנה עם הסופר ורנר ברגנגרין.
אלי לנדאו (פירושונים)
יוסף כהן (פירושונים)
אליהו הכהן (פירושונים)
מפלגת כוח העם (קוריאה הדרומית)
יעקב צ. מאיר
גלאס אנימלס
גלאס אנימלס (באנגלית: Glass Animals) היא להקת אינדי רוק בריטית שהוקמה באוקספורד בשנת 2010, ובראשה הזמר-יוצר והמפיק דייב ביילי. בלהקה משתתפים חברי ילדותו של ביילי, ג'ו סיווארד, אד ארווין-זינגר ודרו מקפרלן. ביילי כתב והפיק את כל שלושת אלבומי הלהקה. הראשון, "Zaba", פורסם בשנת 2014, ומתוכו יצא הסינגל "Gooey", שזכה לתואר פלטינה בארצות הברית. אלבום האולפן השני שלהם, "How to Be a Human Being", זכה לביקורות חיוביות והיה מועמד לקטגוריות "אלבום השנה" ו-"אמן השנה בהפקה עצמית" בטקס פרסי MPG לשנת 2018, וכן לפרס מרקיורי. האלבום השלישי, "Dreamland", היה לאלבום האוטוביוגרפי המלא הראשון שלהם, וכלל את הסינגל "Tokyo Drifting", שהגיע בשיאו למקום השביעי במצעד שירי הבילבורד האלטרנטיביים.
בהופעות החיות שלהם, מנגנת הלהקה גרסאות דאנס מעובדות וכבדות ריקוד של השירים שלהם. השיר "Heat Waves", מאלבומם השלישי, הגיע למקום הראשון במצעד האוסטרלי בפברואר 2021, ונבחר למקום הראשון במצעד הטריפל ג'יי הוטסט 100 של 2020. בהמשך, הגיע השיר למיליארד השמעות בשירות הזרמת המדיה ספוטיפיי, ובמרץ 2022, הגיע למקום הראשון במצעד הבילבורד הוט 100 האמריקאי. באותה השנה, זכתה הלהקה במועמדות ראשונה לגראמי, בקטגוריית האמן החדש הטוב ביותר, בטקס פרסי גראמי ה-64.
היסטוריה.
2012–2015: "Zaba" ומיני-אלבומים.
ב-28 במאי 2012, הוציאה הלהקה את מיני-אלבום הבכורה שלה, "Leaflings", שכלל את הסינגל "Cocoa Hooves". המיני-אלבום יצא דרך חברת התקליטים העצמאית קאיה קאיה רקורדס, חברה בת של אקס-אל רקורדינגס. באותה התקופה, למד הסולן והגיטריסט דייב ביילי בבית ספר לרפואה בקינגס קולג', לונדון, אך עזב לאחר שהמפיק פול אפוורת' ראה את הלהקה בהופעה בלונדון, והחתים אותם בחברת התקליטים שלו, Wolf Tone.